CELEX: C2007/096/12
Language: fi
Date: 2007-04-28 00:00:00
Title: Asia C-219/05: Yhteisöjen tuomioistuimen tuomio (viides jaosto) 19.4.2007 — Euroopan yhteisöjen komissio v. Espanjan kuningaskunta (Jäsenyysvelvoitteiden noudattamatta jättäminen — Direktiivi 91/271/ETY — Saasteet ja haitat — Yhdyskuntajätevesien käsittely — Suecan seutu ja sen rannikkoalueet sekä La Riberan tietyt kunnat — Päästäminen haavoittumiselle alttiille alueelle ilman käsittelyä)

28.4.2007   
            
            
               FI
            
            
               Euroopan unionin virallinen lehti
            
            
               C 96/8
            
         Yhteisöjen tuomioistuimen tuomio (viides jaosto) 19.4.2007 — Euroopan yhteisöjen komissio v. Espanjan kuningaskunta
   (Asia C-219/05) (1)
   
   (Jäsenyysvelvoitteiden noudattamatta jättäminen - Direktiivi 91/271/ETY - Saasteet ja haitat - Yhdyskuntajätevesien käsittely - Suecan seutu ja sen rannikkoalueet sekä La Riberan tietyt kunnat - Päästäminen haavoittumiselle alttiille alueelle ilman käsittelyä)
   (2007/C 96/12)
   Oikeudenkäyntikieli: espanja
   Asianosaiset
   
      Kantaja: Euroopan yhteisöjen komissio (asiamies: D. Recchia)
   
      Vastaaja: Espanjan kuningaskunta (asiamiehet: E. Braquehais Conesa ja I. del Cuvillo Contreras)
   Oikeudenkäynnin kohde
   Jäsenyysvelvoitteiden noudattamatta jättäminen — Yhdyskuntajätevesien käsittelystä 21.5.1991 annetun neuvoston direktiivin 91/271/ETY (EYVL L 135, s. 40) 3 ja 4 artiklan sekä 5 artiklan 2 kohdan rikkominen — Suecan, sen rannikkoalueiden ja La Riberan tiettyjen kuntien yhdyskuntajätevedet — Päästäminen haavoittumiselle alttiille alueelle ilman asianmukaista käsittelyä
   Tuomiolauselma
   
               1)
            
            
               Espanjan kuningaskunta ei ole noudattanut yhdyskuntajätevesien käsittelystä 21.5.1991 annetun neuvoston direktiivin 91/271/ETY 3 artiklan 1 kohdan toisen alakohdan ja 5 artiklan 2 kohdan, kun sitä luetaan yhdessä mainitun direktiivin 4 artiklan 4 kohdan kanssa, mukaisia velvoitteitaan, koska se ei ole toteuttanut tarvittavia toimenpiteitä sen varmistamiseksi, että 31.12.1998 mennessä Suecan seudun ja sen rannikkoalueiden (El Perelló, Les Palmeres, Mareny de Barrequetes, Playa del Rey ja Boga de Mar) sekä La Riberan alueen tiettyjen kuntien (Benifaió, Sollana ja Almussafes) jätevedet käsitellään asianmukaisesti ennen niiden johtamista alueelle, joka on määritelty haavoittumiselle alttiiksi.
            
         
               2)
            
            
               Espanjan kuningaskunta velvoitetaan korvaamaan oikeudenkäyntikulut.
            
         
      (1)  EUVL C 182, 23.7.2005.